

**Játéknap**

a **wunderbar fesztivál** alkalmából a **Nemzeti Tehetség Program** támogatásával

2025. április 2-án került sor a Kecskeméti Bolyai János Gimnáziumban a német nyelvi játéknapra. Az iskola klubtermében gyűltek össze a 12 és 16 év közötti diákok, hogy nyelvi, országismereti és társasjátékokat játsszanak.

Német nyelvű keresztrejtvények, szókeresők, párosító feladatok valamint számos A2-C1 szintű táblás és kártyás társas várta a fiatalokat. A játékok közötti eligazodásban a gimnázium némettanárai segítették a tanulókat.

A program elérte célját, vidáman, sok nevetéssel zajlott a közös rendezvény, az általános és középiskolások is örömmel játszottak, reméljük ismét egy lépéssel közelebb kerültek a német nyelvhez.

****